
LIETUVOS RESPUBLIKOS ENERGETIKOS MINISTRAS

ĮSAKYMAS
DĖL ENERGETIKOS MINISTRO 2020 M. BIRŽELIO 29 D. ĮSAKYMO NR. 1-162
„DĖL BUITINIŲ VARTOTOJŲ SU TIEKĖJAIS SUDAROMŲ ELEKTROS ENERGIJOS PIRKIMO–PARDAVIMO IR PERSIUNTIMO PASLAUGOS TEIKIMO SUTARČIŲ STANDARTINIŲ SĄLYGŲ APRAŠO PATVIRTINIMO“
PAKEITIMO

2024 m. vasario 9 d. Nr. 1-36
Vilnius

1. P a k e i č i u Buitinių vartotojų su tiekėjais sudaromų elektros energijos pirkimo–pardavimo ir persiuntimo paslaugos teikimo sutarčių standartinių sąlygų aprašą, patvirtintą Lietuvos Respublikos energetikos ministro 2020 m. birželio 29 d. įsakymu Nr. 1-162 „Dėl Buitinių vartotojų su tiekėjais sudaromų elektros energijos pirkimo–pardavimo ir persiuntimo paslaugos teikimo sutarčių standartinių sąlygų aprašo patvirtinimo“:
1.1. Pakeičiu 7 punktą ir jį išdėstau taip:
„7. Sutartyje privalomai turi būti nurodyta sutarties šalių įsipareigojimai, jų pobūdis ir mastas, siūlomas paslaugų kokybės lygis, sutarties įsigaliojimo terminas bei paslaugų teikimo pradžios terminas, tiekėjo kontaktiniai duomenys, operatoriaus, prie kurio valdomų tinklų prijungtas vartotojo objektas, pavadinimas ir kontaktiniai duomenys, operatoriaus ir vartotojo tarpusavio teisės, pareigos ir atsakomybė, sutarties galiojimo laikotarpis, sutarties vykdymo atnaujinimo ir nutraukimo, sutarties pratęsimo ir nutraukimo sąlygos bei informacija, ar numatyta teisė nutraukti sutartį ir pakeisti tiekėją kaip nustatyta Elektros energetikos įstatymo 47 straipsnio 3 dalyje, nuostolių kompensavimas tuo atveju, kai paslaugų kokybė neatitinka sutartyje nurodyto lygio ir (ar) tiekėjas ar operatorius nevykdo prisiimtų įsipareigojimų ar juos vykdo netinkamai, įskaitant netikslias ir vėluojančias sąskaitas, ginčų, kylančių iš sutartinių santykių, sprendimo tvarka, informacija apie vartotojų teises, susijusias su ginčų sprendimo būdais.“
1.2. Pakeičiu 8 punktą ir jį išdėstau taip:
„8. Sutartyje turi būti nurodyta galutinė elektros energijos kaina arba jos apskaičiavimo principai, į kainą įtraukiant elektros energijos tiekimo, persiuntimo ir kitų su tuo susijusių paslaugų teikimo kainos dedamąsias dalis ir visus mokesčius. Sutartyje privalo būti nurodytos priemonės, kuriomis vartotojas gali gauti naujausią informaciją apie visas tiekėjo taikomas kainas, tarifus ir mokesčius. Sutarties bendrosios sąlygos turi būti skelbiamos tiekėjo interneto svetainėje. Sutarties bendrųjų sąlygų nuoroda interneto svetainėje pateikiama prie elektros energijos kainos plano pasiūlymo.“ 
1.3. Pakeičiu 18.2 papunktį ir jį išdėstau taip:
„18.2. kai vartotojas per nustatytą terminą neatsiskaito už patiektą elektros energiją, elektros energijos persiuntimo ir kitas su tuo susijusias paslaugas ar nevykdo kitų sutartyje nustatytų esminių sąlygų. Prieš apribojant ir (ar) nutraukiant elektros energijos tiekimą ir (ar) persiuntimą atliekamas elektros energijos apskaitos prietaisų rodmenų patikrinimas;“.
1.4. Pakeičiu 20.3 papunktį ir jį išdėstau taip:
„20.3. sudaryti elektros energijos persiuntimo paslaugos teikimo sutartį su skirstomųjų tinklų operatoriumi ir laiku atsiskaityti už elektros energijos persiuntimą perdavimo ir skirstomaisiais tinklais, taip pat už papildomą paslaugų įsigijimo dedamąją prie perdavimo paslaugos kainos ir viešuosius interesus atitinkančias paslaugas, kuriomis pasinaudojo vartotojas;“.
1.5. Pakeičiu 20.11 papunktį ir jį išdėstau taip:
„20.11. vartotojui be papildomo mokesčio teikti mokėjimų dokumentus su informacija apie faktinį (elektros energijos apskaitos prietaisais automatiškai nuskaitytą, vartotojo deklaruotą arba Taisyklių 105.6 papunktyje nustatyta tvarka apskaičiuotą) elektros energijos suvartojimą ir palyginamąjį praėjusių metų to paties laikotarpio suvartojimą. Mokėjimų dokumentai vartotojui pateikiami ne rečiau kaip du kartus per kalendorinius metus, o vartotojo prašymu arba kai vartotojas pasirinko gauti mokėjimų dokumentus elektroniniu būdu – ne rečiau kaip kas ketvirtį;“.
1.6. Pakeičiu 201.2  papunktį ir jį išdėstau taip:
„201.2. negali nurodyti vartotojui, kad su juo bus sudaroma kintamosios (dinaminės) elektros energijos kainos sutartis, jei elektros energija pagal tokią sutartį vartotojui bus tiekiama be įrengtų išmaniųjų elektros energijos apskaitos prietaisų ir kintamosios elektros energijos kainodara neatitinka kainos kitimo elektros energijos rinkoje, įskaitant kitos paros ir einamosios paros elektros energijos rinkas, tokiais intervalais, kurie yra ne retesni kaip atsiskaitymai rinkoje, t. y. jei kaina nustatoma kaip mėnesinė vidutinė svertinė kaina ir pan. Šiame papunktyje nurodytose sutartyse ir su jomis susijusioje nepriklausomo tiekėjo rinkodaros informacijoje nevartotini vien tik šių žodžių junginiai: „kintamosios kainos sutartis“, „dinaminės kainos sutartis“ ar „kintamosios (dinaminės) kainos sutartis“;“.
1.7. Pakeičiu 22.4 papunktį ir jį išdėstau taip:
„22.4. sutartyje nurodytu laiku užrašyti elektros energijos apskaitos prietaisų rodmenis ir deklaruoti juos tiekėjui sutartyje nustatyta tvarka. Šio papunkčio nuostatos netaikomos vartotojui, kurio objekte yra įdiegta išmanioji elektros energijos apskaitos sistema;“.
1.8. Pakeičiu 23.5 papunktį ir jį išdėstau taip:
„23.5. vienašališkai nutraukti sutartį su tiekėju kaip nustatyta Elektros energetikos įstatymo 47 straipsnio 3 dalyje raštu arba elektroninių ryšių priemonėmis, jei jomis galima tinkamai identifikuoti asmenį, informavęs tiekėją ne vėliau kaip prieš 2 savaites iki numatomos sutarties nutraukimo dienos;“.
1.9. Pakeičiu 23.8 papunktį ir jį išdėstau taip:
„23.8. be papildomo mokesčio gauti mokėjimų dokumentus su informacija apie faktinį (elektros energijos apskaitos prietaisais automatiškai nuskaitytą, vartotojo deklaruotą arba Taisyklių 105.6 papunktyje nustatyta tvarka apskaičiuotą) elektros energijos suvartojimą ir palyginamąjį praėjusių metų to paties laikotarpio suvartojimą. Taip pat vartotojo prašymu bei atsižvelgiant į vartotojo elektros energijos suvartojimą iš tiekėjo žodžiu, raštu arba elektroninių ryšių priemonėmis gauti aiškius ir suprantamus pasiūlymus dėl elektros energijos kainų. Mokėjimo dokumentai vartotojui pateikiami ne rečiau kaip du kartus per metus, o vartotojo prašymu arba kai vartotojas pasirinko gauti mokėjimų dokumentus elektroniniu būdu – ne rečiau kaip kas ketvirtį;“.
1.10. Pakeičiu 27.5 papunktį ir jį išdėstau taip:
„27.5. kai tik paaiškėja, sutartyje nurodytais kontaktiniais duomenimis nedelsiant informuoti operatorių apie elektros energijos apskaitos prietaisų, elektros energijos apskaitos schemos elementų, kitų su elektros apskaita susijusių plombuojamųjų vietų plombų pažeidimus ar nutraukimus, taip pat apie nepagrįstą esminį pagal elektros energijos apskaitos prietaisus apskaičiuoto elektros energijos suvartojimo sumažėjimą ar padidėjimą, elektros energijos persiuntimo sutrikimus, operatoriaus elektros įrenginių, esančių vartotojo patalpose ar teritorijoje, gedimus, visus vartotojui žinomus nelaimingus atsitikimus, įvykusius operatoriaus elektros įrenginiuose;“.
1.11. Pakeičiu 36 punktą ir jį išdėstau taip:
„36. Vartotojui (jo atstovui) deklaravus ar operatoriui ir (ar) jo įgaliotiems asmenims fiksavus faktinius elektros energijos apskaitos prietaisų rodmenis, suvartotos ir (ar) objektui persiųstos elektros energijos apskaitos būdas pagal vidutinį elektros energijos suvartojimą tą ataskaitinį laikotarpį netaikomas, o iki faktinių elektros energijos apskaitos prietaisų rodmenų nustatymo dienos taikytas vidutinis elektros energijos suvartojimas perskaičiuojamas vadovaujantis Aprašo 35 punkte nustatyta tvarka. Jei pagal vartotojo deklaruotus arba operatoriaus užfiksuotus elektros energijos apskaitos prietaisų rodmenis paaiškėja, kad faktiškai suvartotos elektros energijos kiekis yra kitoks nei nurodyta mokėjimo dokumentuose, išrašytuose skaičiuojant vidutinį suvartojimą, išrašomas kreditinis dokumentas.“
1.12. Pakeičiu 37 punktą ir jį išdėstau taip:
„37. Vartotojas, už paslaugas mokantis pagal vidutinį suvartojimą, privalo kiekvienų metų gruodžio mėnesį, taip pat prieš pasikeičiant elektros energijos persiuntimo paslaugos kainoms ir (ar) tarifams arba keičiantis sutartyje su vartotoju nustatytai fiksuotai tiekimo paslaugos kainai, deklaruoti operatoriui ir (ar) tiekėjui elektros energijos apskaitos prietaisų rodmenis. Operatorius nurašo buitinio vartotojo elektros energijos apskaitos prietaiso rodmenis, jei buitinis vartotojas ilgiau kaip vienus kalendorinius metus nuo vidutinio suvartojimo taikymo pradžios nedeklaruoja elektros energijos apskaitos prietaisų rodmenų šiame punkte ar Aprašo 22.4 papunktyje nustatyta tvarka arba faktinis suvartotas elektros energijos kiekis nepaaiškėja Taisyklių 105.3–105.4 papunkčiuose nurodytais būdais. Už operatoriaus suteiktą buitinio vartotojo elektros energijos apskaitos prietaiso rodmenų nurašymo paslaugą vartotojas sumoka operatoriui pagal su Taryba suderintą įkainį. Dėl galimų skirtumų, apskaičiuotų pagal vidutinį suvartojimą ir faktinių suvartotos elektros energijos kiekių sumažėjimą ar padidėjimą, tiekėjas nurodo mokėjimo dokumentuose tą ataskaitinį laikotarpį, kurį vartotojas deklaravo faktinius elektros apskaitos prietaiso rodmenis arba pats operatorius užfiksavo faktinius elektros energijos apskaitos prietaiso rodmenis. Jei pagal vartotojo deklaruotus arba operatoriaus užfiksuotus elektros energijos apskaitos prietaiso rodmenis paaiškėja, kad faktiškai suvartotos elektros energijos kiekis yra kitoks nei nurodyta mokėjimo dokumentuose, išrašytuose skaičiuojant vidutinį suvartojimą, išrašomas kreditinis dokumentas. Šiame punkte nustatyta buitinio vartotojo prievolė deklaruoti ir operatoriaus pareiga nurašyti elektros apskaitos prietaiso rodmenis neturi būti vykdoma, kai vartotojas yra užsakęs laikino elektros energijos nevartojimo paslaugą arba jei tokio vartotojo objekte yra įdiegta išmanioji elektros energijos apskaitos sistema.“
1.13. Pakeičiu 38 punktą ir jį išdėstau taip:
„38. Už elektros energiją, suteiktas elektros energijos persiuntimo ar kitas su tuo susijusias paslaugas vartotojas gali atsiskaityti ir nesant atskiro mokėjimo dokumento, išskyrus Taisyklių 105.6 papunktyje numatytas išimtis taip pat atvejus, kai buitinio vartotojo objekte yra įdiegta išmanioji elektros energijos apskaitos sistema. Atsiskaitydamas be mokėjimo dokumento, vartotojas įmokas priimančiai įstaigai privalo nurodyti jam suteiktą vartotojo kodą ir tikslius elektros energijos apskaitos prietaisų rodmenis ar mokėtiną sumą arba tik vartotojo kodą (jeigu įmokas priimanti įstaiga turi galimybę mokėtiną sumą apskaičiuoti pati). Vartotojo atlikto mokėjimo faktas patvirtinimas įmokas priimančios įstaigos išduodamu kasos aparato kvitu arba kitu įstaigos išduodamu dokumentu. Patogiausią mokėjimo būdą pasirenka pats vartotojas.“
[bookmark: _GoBack]2. N u s t a t a u, kad šiuo įsakymu keičiamo Buitinių vartotojų su tiekėjais sudaromų elektros energijos pirkimo-pardavimo ir persiuntimo paslaugos teikimo sutarčių standartinių sąlygų aprašo 37 punkte nurodytas vienų kalendorinių metų terminas pradedamas skaičiuoti nuo šio įsakymo įsigaliojimo dienos.



Energetikos ministras									Dainius Kreivys

